Broj: 06-40-\_\_\_\_\_\_\_/22

Datum: 28.03.2022. godine.

**MJESNIM ZAJEDNICAMA - svima**

**Predmet: UPOZORENJE GRAĐANIMA O OPASNOSTIMA OD IZBIJANJA POŽARA**

**NA OTVORENOM PROSTORU**

U cilju pravovremenog upozoravanja građna i pravnih subjekata na opasanost od izbijanja požara na otvorenom prostoru uzrokovanog neodgovornim i nesavjesnim ponašanjem u zonama povećanog rizika od izbijanja požara u periodu proljeće-ljeto, a po osnovu „Preporuke za poduzimanje preventivnih mjera zaštite i spašavanja od požara na otvornemom prostoru na području Federacije Bosne i Hercegovine, Općinska služba CZ-e Doboj Istok je u skladu sa Planom preduzimanja preventivnih mjera iz oblasti zaštite i spašavanju građana sačinila upozorenje za građane i pravne subjekte o opasnostima koje mogu biti prouzrokovane nesavjesnim loženjem vatre na otvorenom prostoru, mjerama zaštite koje su dužni poduzimati, te kaznenim mjerama za počinioce koji uzrokuju nastanak požara.

Proteklih dana je došlo do izbijanja niza požara na otvorenom uglavnom uzrokovanih proljetnim uređenjem poljoprivrednih površina i nesavjesnim rukovanjem otvorenim plamenom i pepelom. Vezano sa navedenim neophodno je da navedeno upozorenje postavite i na javnim (prometnim) mjestima u Vašim lokalnim zajednicama.

U prilogu ovog akta nalazi se Upozorenje građanima, pravnim licima i drugim subjektima a u vezi sa uzrocima nastanka požara na otvorenom.

S poštovanjem POMOĆNIK OPĆINSKOG NAČELNIKA

Dostavljeno: Delić Sulejman 1. Naslovu

2. Evidenciji

3. a/a

# UPOZORENJE

Period godine proljeće-ljeto zbog visokih vanjskih temperatura, aktivnosti građana na uređenju poljoprivrednih parcela ali sve češće i izletničkih aktivnosti usljed odgovarjuće nepripremljenosti, nebrige ili nespretnog rukovanja i ophođenja sa sredstvima koja proizvode toplotu ili otvoreni plamen uzrokuju požare većeg ili manjeg obima na prostoru naše općine. Veliki šumski komopleksi, minska polja,neuređeni i zapušteni lokalni putevi su permanentna opasnost da i najmanji požari prerastu u vatrenu stihiju koja se usljed navedenih razloga ne može kontrolisati i jako teško se zaustavlja.

Zbog svega navedenog ali i zbog činjenice da požari mogu ugroziti živote ljudi, nepovratno ošteti staništa biljaka i životinja, odnosno uzurpirati prostor na kome živimo upozoravamo takođe na materijalnu i krivičnu odgovornost pred Zakonom svakog onog koji prouzrokuje takvu pojavu.

U slučaju izbijanja požara građani se mogu obratiti za pomoć Općinskoj službi civilne zaštite Doboj Istok i Policijskoj stanici Doboj Istok koji će dalje uputiti poziv za angažovanje vatrogasaca a u skladu sa odredbama potpisanog sporazuma o saradnji sa TVJ Doboj.

Općinska služba civilne zaštite Doboj istok 121 ili 035/720-623

Policijska stanica Doboj Istok 122 ili 035/720-366

S poštovanjem POMOĆNIK OPĆINSKOG NAČELNIKA

Delić Sulejman